CELEX: 62012CN0108
Language: sk
Date: 2012-02-29 00:00:00
Title: Vec C-108/12: Návrh na začatie prejudiciálneho konania, ktorý podal Tribunalul Vâlcea (Rumunsko) 29. februára 2012 — SC Volksbank România SA/Ionuț-Florin Zglimbea, Liana-Ramona Zglimbea

26.5.2012   
            
            
               SK
            
            
               Úradný vestník Európskej únie
            
            
               C 151/17
            
         Návrh na začatie prejudiciálneho konania, ktorý podal Tribunalul Vâlcea (Rumunsko) 29. februára 2012 — SC Volksbank România SA/Ionuț-Florin Zglimbea, Liana-Ramona Zglimbea
   (Vec C-108/12)
   2012/C 151/29
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Tribunalul Vâlcea
   
      Účastníci konania pred vnútroštátnym súdom
   
   
      Odvolateľka: SC Volksbank România SA
   
      Odporcovia: Ionuț-Florin Zglimbea, Liana-Ramona Zglimbea
   
      Prejudiciálna otázka
   
   Možno článok 4 ods. 2 smernice 93/13 (1) vykladať v tom zmysle, že pod pojmy hlavný predmet zmluvy a cena, na ktoré odkazuje toto ustanovenie spadajú prvky predstavujúce protiplnenie, na ktoré má nárok úverová inštitúcia na základe zmluvy o spotrebiteľskom úvere, t. j. ročná percentuálna miera nákladov spojených so zmluvou o spotrebiteľskom úvere (tak ako je definovaná v smernici 2008/48 (2) o zmluvách o spotrebiteľskom úvere), ktorú tvoria najmä úroková sadzba, pevná alebo pohyblivá, bankové poplatky a ďalšie náklady zahrnuté a vymedzené v zmluve?
   
      (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288).
   
      (2)  Smernica Európskeho parlamentu a Rady 2008/48/ES2 z 23.apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v. EÚ L 133, s. 66).